Hillél szava a törvény
Abba rabbi jelentette ki Sámuel nevében:

Hillél és Sámáj iskolái három éven át vitatkoztak egymással. Az előbbi is azt állította, hogy "A Halakha a mi nézeteinkkel van összhangban", és az utóbbi is. Akkor az Égi Hang kinyilatkozott:

- MINDKETTŐ AZ ÉLŐ ISTEN SZAVA, DE A HALAKHA HILLÉL ISKOLÁJÁNAK TÖRVÉNYEIT KÖVETI.

Miután mindkettő az élő Isten szava, mi tette hát méltóvá Hillél iskoláját arra, hogy az ő törvényeikkel összhangban rögzítették a Halakhát? Mert szelídek és alázatosak voltak, saját törvényeik mellett Sámáj iskolájáéit is tanulták, olyannyira, hogy azokat sajátjaik elé helyezték. 

Mint ahogy ebben az esetben tanultuk: Ha valakinek a feje és testének nagyobb része az ünnepi sátorban van, az asztala pedig a házban, akkor ez Sámáj iskolája szerint elfogadhatatlan, Hillél iskolája szerint elfogadható. Hillél iskolája mondta Sámáj iskolájának:

- Nem úgy történt-e egyszer, hogy Sámáj és Hillél iskolájának öregjei meglátogatták Johannan ben Hahoranic rabbit, és őt fejével és testének nagyobb részével az ünnepi sátorban ülve találták, az asztala pedig a házban volt?

Sámáj iskolája ezt felelte:

- Innen a bizonyíték, amire hivatkozhatunk.

Neki pedig azt mondták:

- Ha mindig így tartottad az ünnepet, akkor sohasem teljesítetted a Sátoros Ünnep parancsát.

Ez azt tanítja, hogy 

Aki megalázza önmagát,azt a Szent - áldassék - felmagasztalja,
aki nagyzol,azt a Szent - áldassék - megalázza. Aki keresi a dicsőséget,azt a dicsőség elkerüli, aki menekül a dicsőség elől,azt a dicsőség követi. Aki hajszolja az időt,azt az idő visszatartja, aki kivárja az időt,azt az idő bevárja.''

Jegyzetek 

Vallás
Talmud